Зифа Хәмәтова-Әмирова: "Җырны керем чыганагы итеп күрергә иртәрәк" (ИНТЕРВЬЮ)

	Зифа Хәмәтова-Әмирова җырларны табыш алу өчен дә, зур исемнәр өчен дә иҗат итми. Ул бары күңеленнән чыккан моңнарын иҗат җимешләрендә чагылдыра. Җырлары да күңелне әйләндерә торган килеп чыга аның. Күпләр өчен әлеге яшь автор-башкаручы иҗаты белән танышу “Сагыш җыры” аша башланып китте. Җырына шундый моңлы исем бирсә дә, Зифа үзе сагышланырга урын калдырмый. Яңа көчләр, яңа дәрт белән үз хисләрен җырларына сала ул.	 — Зифа, иң элек бераз үз биографияңне сөйләп китсәң иде. Кайда укыдың, ни белән шөгыльләнәсең, җыр өлкәсенә ничек кереп киттең? — Мин Яр Чаллы шәһәрендә туып-үстем. Кече яшьтән үк җырларга, музыка уен коралларында уйнарга хыяллана идем. Музыка мәктәбенә 11 яшьтә генә укырга кердем. Дус кызыма ияреп имтиханнар бирергә бардым, әти-әнине соңыннан чакырдылар. Имтиханнарны уңышлы биргәннән соң, уен коралын сайларга туры килмәде, чөнки бу яшьтә бер баян классына гына алалар иде. Музыка мәктәбендә укыганда импровизация  дәресләре керде. Шул вакытта күп кенә җырлар иҗат итә башладым. Шулай итеп, баян классын  тәмамладым һәм сәнгать училищесына укырга кердем. Аны кызыл диплом белән тәмамлап, Казан мәдәният һәм сәнгать университетының оркестр бүлегендә укый башладым. Әлеге уку йортын да кызыл дипломга тәмамладым. Хәзерге вакытта 82 нче “Көнбагышкай ” татар  балалар бакчасында музыка җитәкчесе булып эшлим. 
	Гөлшат МИНГАЗИЗОВА	
Gong-TV

	№ --- | 20.09.2016	


